5. З шэргагу навучальных летнікаў вылучаецца ЛЕТНЯЯ ШКОЛА“МАЙСТЭРНЯ ПАДВОЙНАГА ТКАЦТВА”, арганізаваная супрацоўнікамі Гудзевічскага літаратурна-краязнаўчага музея, якая прайшла сёлета 9-11 чэрвеня. На Мастоўшчыне захоўваецца старажытная тэхналогія ткацтва падвойных дываноў, якой у 2011 г. нададзены статус гісторыка-культурнай каштоўнасці. Падчас работы школы для ўсіх зацікаўленых, незалежна ад ступені валодання майстэрствам ткацтва, была магчымасць далучыцца да старажытнай традыцыі.